
Sut mae ysgol yn datblygu un agwedd ar ei Chynllun Datblygu Ysgol: adroddiad yn adfyfyrio’n feirniadol ar y camau gweithredu, yr effaith a’r sylfaen dystiolaeth
Nifer o eiriau: 2632

Cyflwyniad 
Ar gyfer y modiwl hwn, cefais y dasg i gwrdd â phennaeth ac uwch mentor fy ysgol leoliad, i ddarganfod yn fwy am y blaenoriaethau o fewn eu Cynllun Datblygu Ysgol (CDY). O ganlyniad i’r cyfarfodydd yma, es i ati i ddewis un flaenoriaeth benodol i weithredu arno yn yr aseiniad, er mwyn adfyfyrio’n bellach am pam mae’n bwysig a sut aeth yr ysgol i’r afael i ddewis a mesur y targed. 
Yr agwedd penderfynais weithredu ar o’r CDY oedd "Yng ngoleuni pryderon Covid-19, ymchwilio i wella ein dull o asesu ac ymateb i les disgyblion ar draws yr ysgol" (Ysgol X, 2022). Penderfynais ganolbwyntio ar yr agwedd hon, oherwydd bod Covid-19 wedi chwarae rhan fawr yn ein haddysg a’n bywydau dros y blynyddoedd diwethaf (Schkeicher, 2020). Yn debyg sonia GOV.UK (2020), bod y pandemig wedi cael effaith sylweddol ar les, datblygiad ac ymddygiadau plant, felly deallaf yn llwyr y pwysigrwydd o gael hyn fel blaenoriaeth yn y CDY.
Ysgol gymunedol cyfrwng Cymraeg yw’r ysgol benodol yma, gyda 243 o ddisgyblion, sy’n gwasanaethu’r pentrefi o Saron a Chapel Hendre yn Sir Gaerfyrddin, a Chymraeg yw’r prif iaith (Estyn, 2017). Mae 7.9% o ddisgyblion yn cael  prydau bwyd heb cost, sy’n llai na’r canran cenedlaethol o 21% (Estyn, 2021). Mae 31% gydag Anghenion Dysgu Ychwanegol sy’n fwy uchel na'r canran o 25% (Estyn, 2021). Canfyddiad yr ysgol yw “i ddarparu gweithgareddau pwrpasol, diddorol, cyffrous sy’n dal dychymyg y dysgwyr ac yn eu paratoi i fod yn unigolion hyderus, uchelgeisiol mewn byd datblygiadol”(Gwefan ysgol, 2023).



Adolygiad Llenyddiaeth 
Cynllun Datblygu Ysgol
Dylai fod gan bob ysgol yng Nghymru Cynllun Datblygu Ysgol (CDY) sy’n cwrdd â’r Rheoliad Addysg 2014 (Llywodraeth Cymru ,2016), er mwyn sicrhau bod ysgolion gyda blaenoriaethau datblygu yn eu lle i cadarnhau ymarfer safon uchel (Estyn, 2017). Pwrpas CDY yw i staff o fewn ysgol i fyfyrio ar eu harferion ac yna i gofnodi meysydd i wella, er mwyn rhoi newidiadau ar waith sydd yn gallu rhoi canlyniadau gwell i’r disgyblion (MacGilchrist a Mortimore, 1997, t.198). Yn fwy na hyn, cofnodir Llywodraeth Cymru (2014), trwy werthuso eu harferion, gallant wneud casgliad o'u blaenoriaethau, ac ystyried y defnydd o adnoddau a chyllid sydd ar gael i gwrdd â’r targedau penodol. Fodd bynnag, noda Goldstone (2022) y pwysigrwydd i arweinwyr ysgol ymrwymo i’r broses a sicrhau ymwybyddiaeth o’r dystiolaeth a’r defnydd o ddata i gefnogi nhw i wella’r ysgol, oherwydd heb yr ymchwil a’r wybodaeth, ni fydd ystyriaethau manteisiol yn ei le. 
Cofnododd McAleavy, Riggall a Fitpatrick (dd) bod paratoi ar gyfer newidiad tyn broses anghenrheidiol i sicrhau hunanwerthuso teg trwy gweithredu data goddrychol a arwyddocaol. Adlewyrchodd McBeath a Mortimore (2001, t.35) y proses, lle bydd ysgol yn myfyrio ar eu perfformiad, yn nodi cofnodion ar gyfer datblygiad, yn paratoi technegau i weithredu, ac yn adolygu cynnydd ac effaith.     
I gadarnhau bod strwythur datblygu yn ei le, mae darpariaeth arweiniol yn bwysig, sydd fel arfer y pennaeth, i sicrhau bod y staff ynghlwm y proses i fod yn rhan o’r gweithredoedd (Schilakamp, 2019, t.264).Yn debyg, mewn adroddiad Estyn (2020), bu’n trafod y dylanwad mae cynnwys pob aelod o staff a threfnu’r cyfarfodydd hunanwerthuso fel tîm yn cael ar brofiadau dysgu ysgogol y dysgwyr. Yn ehangach a chydweithrediad staff, dylai ysgolion hefyd gydweithio gyda disgyblion, teuluoedd a’r gymuned ehangach, er mwyn cael darlun eang o’r cryfderau a’r targedau (Demetriou a Kyriakides, 2012, t.152). Yn debyg, bu hyn yn cefnogi theori Bronfenbrenner lle awgrymodd bod amrywiaeth o bobl yn effeithio ar fywydau plant, a thrwy sicrhau bod pawb yn cymryd rhan, mae'n dylanwadu ar eu profiadau (Hayes, O'Toole a Halfpenny, 20017, t.54). 
Ethos fy ysgol lleoliad oedd sicrhau croesawiad a gwerthfawrogaeth i’r rheini, trwy gyfathrebu’n rheolaidd gyda’r staff ac adeiladu'r perthnasoedd cadarnhaol (Gwefan ysgol, 2023). O ganlyniad i’r cydweithio, dywed Goldstone (2022) gall yr ysgol wedyn cael darlun clir ar gyfer datblygiad, er mwyn darparu cefnogaeth i’r dysgwyr.Yn ogystal â hyn, o fewn y CDY, mae ystyriaethau ar farn plant a phobl ifanc yn bwysig, iddyn nhw bod yn rhan o benderfyniadau a gweithgareddau sydd yn dylanwadu ar eu bywyd (Murphy a Walters, 2020, t.14). Mae'n cyfrannu i’w hymdeimlad o berthyn, ac fel noda erthygl 12, bod ‘eich hawl i ddweud beth ddylai digwydd ac i rywun wrando arnoch” (Comisiynydd Plant Cymru, 2023). 
COVID-19 a lles
Yn adroddiad Llywodraeth Cymru (2010), soniodd bod lles yn enaid o’r ‘Fframwaith Effeithiolrwydd Ysgolion’, ac yn rhan allweddol mewn cynnwys ysgolion. Mae gan addysg y cydweddoldeb i drosi bywydau plant, a bydd y trawsnewidiad yma yn dechrau gyda dysgwyr iach, hapus a diogel (WHO, 2021). Dangosodd ystadegau yng Nghymru ers Ionawr 2021, bod presenoldeb disgyblion wedi gostwng o 19% ers Covid-19 a hefyd wedi cael effaith negyddol ar eu lles ac ymddygiadau (Gov, 2022). Dyma pan mae lles yn chwarae rhan bwysig mewn CDY ysgolion, er mwyn cadarnhau bod nhw yn cael y systemau yn eu le i cefnogi’r dysgwyr (Aggleton, Dennison a Warwick , 2010, t.12). Honnodd Spratt (2017, t.4) fod ysgolion yn symud o ffocws ar gyflawniad i ffocws ar les, a phwysigrwydd creu cysyniad o les mewn cyd-destunau addysgol, sydd hefyd yn cysylltu ag un o'r chwech MDaPh, sef Iechyd a Lles, sy’n “darparu strwythur holisaidd ar gyfer deall iechyd a lles’’ (Llywodraeth Cymru, 2020).
Yng nghyd-destunau ysgolion cynradd, mae gan ymarferwyr rôl allweddol i gynllunio sesiynau lles i sicrhau canlyniadau cadarnhaol ac i ddatblygu’r sgiliau angenrheidiol i weithredu’n llwyddiannus yn y byd (Kellock, 2020). Roedd erthygl gan Brown et al (2020) yn trafod yr effaithiau mae’r pandemig wedi cael ar deimladau o straen ac ymddygiadau negyddol ar ddisgyblion, a gall ysgolion lleihau hyn trwy adeiladu perthnasoedd cadarnhaol, cynllunio ymyraethau perthnasol, greu amgylcheddau cefnogol a diogel i’r plant, er mwyn gwneud yr ysgol lle o fwynhad a positifrwydd. Cofnododd Public Health England (2014, t.6) bod dysgu sgiliau cymdeithasol ac emosiynol o fewn ymyrraeth a’r dosbarth yn cael effaith gadarnhaol ar gyrhaeddiad disgyblion, er enghraifft mae disgyblion sy'n defnyddio medrau datrys problemau i oresgyn rhwystrau yn gwneud yn well yn academaidd.
Yn enwedig ers Covid-19, mae iechyd meddwl, lles emosiynol, perthnasoedd a lles corfforol y dysgwyr i gyd yn chwarae rhan sylweddol ar ddysgu cadarnhaol (Llywodraeth Cymru. 2021). Trafododd yr ysgol bod y lefelau o bryder ar gynnydd wedi tyfu yn yr ysgol o ganlyniad i’r pandemig, a sonia bod disgyblion ar draws yr ysgol yn pryderi am eu gwaith, ac yn poeni am ddychwelyd i’r ysgol gan weld yn anodd adeiladu perthnasau gydag eraill (Ysgol X, 2022) . Yn yr un ffordd, sonia Kellock (2020, t.221) bod hi’n allweddol bod ymarferwyr yn meithrin perthnasoedd cadarnhaol gyda’r disgyblion ac yn gweithio ochr gyda athrawon i greu cynllun gweithredu ar sut i fodloni anghenion lles y disgyblion, oherwydd heb y cydweithio, ni fydd arfer effeithiol ar waith i fodloni’r blaenoriaethau CDY (Llywodraeth Cymru, 2016). Mae yna gorff enfawr o ymchwil ar gael ar raglenni a all gefnogi llesiant, trwy weithio ochr wrth ochr gyda staff arbenigol allanol fel cwnselau, ymyriadau therapiwtig i leihau anawsterau iechyd meddwl, dulliau gwrth-fwlio, strategaethau i greu system hybu iechyd a nifer fwy (Mahmud a Satchell, 2022, t.29).
Datblygu pwynt gweithredu
Mae gan yr ysgol benodol yma pedair blaenoriaeth o fewn y CDY sydd yn eu lle i sicrhau’r gefnogaeth a phrofiadau gorau i’w disgyblion a hefyd i’r staff (Ysgol X, 2023). Bydd yr ysgol yn amlygu'r blaenoriaethau o fewn gweledigaeth yr ysgol, er mwyn sicrhau pwrpas i’w dargedau. Trafododd Llywodraeth Cymru (2014) bod cysylltu’r blaenoriaethau a’r weledigaeth yn hollbwysig er mwyn ysgogi'r ysgol i gyrraedd eu targedau, trwy baratoi technegau cadarnhaol a phwrpasol. Penderfynodd yr ysgol i ffocysu ar les y disgyblion o fewn un flaenoriaeth oherwydd gwelodd ers y pandemig, bod plant yn fwy pryderus wrth ddod i'r ysgol,  a blaenoriaeth nhw yw sicrhau bod y plant yn hapus ac yn cael profiadau cadarnhaol mewn ysgolion. Yn atodol, mae ystadegau’n dangos ers covid-19 fod cyfraddau anhwylderau iechyd meddwl ymhlith plant yn 2021 yn sylweddol uwch nag oeddent 5 mlynedd ynghynt (GOV.UK, 2O22).
Wrth sefydlu targedau digonol o fewn y CDY, mae llawer o gamau i'w cymryd yn y broses i sicrhau canlyniadau llwyddiannus ar gyfer y dysgwyr a’r ysgol (Educating Scotland, 2018). Proses yr ysgol benodol hon oedd yn gyntaf y byddant yn hunanwerthuso fel tîm trwy gynnal cyfarfodydd, a hefyd yn dosbarthu holiaduron i rieni a'r plant hŷn, i gael golwg ehangach ar gryfderau'r ysgol a'r ardaloedd ar gyfer gwelliant, a dyna le byddant yn casglu pa safbwyntiau datblygu sydd angen. Yn flynyddol, mae hunanwerthuso’n offeryn allweddol i gynorthwyo ysgol i asesu ei pherfformiad. Bydd hyn yn cefnogi’r ysgol i adnabod sut maen nhw’n perfformio, meysydd cryfder, beth mae angen gwella a pha gamau gweithredu sydd angen am gyrraedd y gwelliannau (Demetriou a Kyriakides, 2012, t.156). Fodd bynnag, mae Creemers a Kyriakides (2012, t.3) yn dadlau mai ystyr sefydliad llwyddiannus yw’r gwaith ymchwil am y gwelliant, ac mai hunanwerthuso effeithiol yw’r allwedd iddo.
Gan fod yr ysgol yn gweithio gyda’r gymuned ehangach i hunanwerthuso yn ogystal gyda’r staff, trafododd Brighouse a Woods (1999, t.105) y manteision o gynnwys rhanddeiliaid, gan fod yr ysgol yn rhoi’r cyfleoedd i rieni a disgyblion i ymgysylltu a bod yn rhan o’r broses, sydd yn gallu rhoi canlyniadau o berthnasoedd cadarnhaol. Trwy hunanwerthuso fel tîm, gallant gasglu effeithiolrwydd a chanlyniadau eu hymarfer, a chreu darlun o’r hyn sydd angen i wella, gan hefyd ystyried sut mae’n cysylltu â’r Pedwar Diben y Cwricwlwm (Estyn, 2020). Ar y llaw arall, gall heriau digwydd o ganlyniad i werthusiadau rhagfarnllyd, a trwy gael cynllun effeithlon, bydd angen i staff fod yn feirniadol, oherwydd heb fod yn onest ni fydd yr ysgol yn bodloni ar ei anghenion angenrheidiol (Glodstone, 2022). Yn ogystal â hyn, dywedodd Chang (2008) y pwysigrwydd i athrawon fonitro eu hymarferion a chynnydd eang y disgyblion er mwyn adnabod yn union beth sydd ddim yn gweithio, sydd felly yn sicrhau hunan werthusiad defnyddiol i’r CDY.
Ar ôl casglu’r wybodaeth o ystod eang o rhanddeiliaid, byddai’r ysgol yn ystyried pa agweddau all eu helpu i wella addysgu a dysgu, a pha ddata all gael yr effaith fwyaf uniongyrchol ar berfformiad y myfyrwyr o fewn y blaenoriaeth penodol(Ysgol X, 2023). Mewn cymhariaeth, mae Schmoker (2003, t.22) yn dadlau ei bod yn allweddol i osgoi gor-dadansoddi wrth gasglu’r data, gan y gall achosi gorlwytho a thrwy osod lawer o nodau, gall fod yn llethol ac yn llai realistig i’r ysgol i gyflawni. Trwy sefydlu nodau clir a realistig o beth i gyflawni, bydd athrawon yn gyfforddus i geisio creu strwythur ar sut i gyflawni'r nodau hyn (Llywodraeth Cymru, 2014). Trafododd Vincent et al (2019, t.270) ffordd effeithiol i athrawon fyfyrio, yw trwy gwrdd yn rheolaidd ag athrawon eraill i asesu eu cynnydd. Yn debyg, yn yr ysgol benodol yma, maen nhw yn mesur trwy wneud cofnodion pob tymor i weld os oes datblygiad o fewn y blaenoriaeth neu beidio. (Atodiad 1). Mae hyn yn ffordd effeithiol o fonitro datblygiadau'r flaenoriaeth gam wrth gam, gan ei fod yn sicrhau bod nhw’n ystyried beth sydd yn dda ac yna i roi unrhyw beth ychwanegol yn ei le i wella ymhellach.Yn debyg trafododd Broadhead, Cuckle a Dunford (2016, t.32) os yw’r amcanion a osodwyd gennych yn eich CDY yn fesuradwy, byddwch yn gwybod pa dystiolaeth sydd angen i chi edrych arni i cadarnhau bod cynnydd.
Yn yr ysgol benodol hon, mae ganddynt aelod hyfforddedig o staff i arwain pob blaenoriaeth o’r CDY, felly ar gyfer y flaenoriaeth lles mae ELSA yr ysgol yn arwain y flaenoriaeth, er mwyn sicrhau bod yna rywun profiadol a gwybodus i fonitro lles y dysgwyr o’r profiadau. Mewn cymhariaeth, noda MacBeath (2006, t.250) mae’n bwysig nodi unrhyw ofynion hyfforddi a datblygu ar gyfer staff, er mwyn cadarnhau bod nodau yn cael eu cwrdd , yn union fel mae’r ysgol benodol yma wedi sicrhau bod staff hyfforddedig yn arwain y targedau penodol.

Roedd yr ysgol wedi rhoi llawer o bethau ar waith i asesu a chefnogi lles y plant yn y CDY (Ysgol X, 2022), roedd y rhain yn amrywio o sicrhau bod y disgyblion yn ymwybodol o anghenion lles, adeiladu cydberthnasol cefnogol gyda staff, datblygu system glir ar gyfer thargedau lles, asesu lles disgyblion drwy arsylwadau ac offer perthnasol, sicrhau bod pob disgyblion wedi ymgymryd â’r sgrinio ChATT, sicrhau ymyraethau perthnasol ar waith a hefyd i adnabod anghenion hyfforddi staff (Atodiad 2). Dadleuodd Sollis ac Edwards (2022) y dylanwad y mae cael gwahanol fentrau cychwynnol yn ei gael ar fesur lles plentyn, gan y bydd yn bodloni gwahanol anghenion, lefelau ac oedrannau llesiant. Trwy hefyd cael amrywiaeth o strategaethau ar waith i gefnogi blaenoriaeth benodol y CDY, mae’n ffordd eang gall yr ysgol mesur pa dechnegau sydd yn effeithiol ar les a pa rhoi sydd ddim wedi gwneud effaith llwyr (Educating Scotland, 2018).
Erbyn mis Mai roedd y niferoedd o ddisgyblion a oedd yn derbyn ymyraethau lles wedi lleihau o ganlyniad i’r gefnogaeth a’r strategaethau oedd ati i gefnogi lles y dysgwyr, o ganlyniad i hyn roedd y dysgwyr yn fwy cyfforddus a hapus yn ei dosbarthiadau (Atodiad 1). Trwy werthuso ar eu strategaethau yn aml, gallwch fod yn feirniadol o ran beth yw eich camau nesaf ar gyfer gwelliant neu ddatblygiad yn y flaenoriaeth (Polly, 2016, t.17).
Yn ystod fy ymchwil, darganfyddais strategaeth ychwanegol gall yr ysgol defnyddio i hyrwyddo asesu parhaus ar les dysgwyr yr ysgol. Yn adroddiad Estyn (2017), roedd un ysgol yn defnyddio offeryn ar-lein i fonitro lles y disgyblion, trwy ddefnyddio ap lle gall plant fyfyrio ar eu lles yn rheolaidd trwy ateb amrywiaeth o gwestiynau cysylltiedig. Roedd hon yn dechneg lle oedd plant yn teimlo’n ddiogel ac yn gyfforddus i adlewyrchu ar eu les. Roedd rheoli amser yn un o’r heriau a drafodwyd gan yr ysgol i sicrhau arfer effeithiol ar gyfer monitro lles, felly mae’r dechneg hon yn ffordd hawdd, uniongyrchol i ddod i wybod am les eu disgyblion a’r hyn y bydd angen iddynt ei wneud i gefnogi’n wahanol. 
Mae cysylltiad mawr rhwng lles cadarnhaol a chyfranogiad awyr agored, lle awgrymodd Froebel (1782-1852) bod perthynas rhwng y plentyn a’r natur yn hyrwyddo datblygiad corfforol a lles  (Rees a Gealy, 2013, t. 11). Yn debyg, mae teithiau cerdded yn yr awyr agored yn chwarae rhan fawr mewn lles ac mae’n rhoi seibiant i’r plant o realiti ac i dawelu eu meddwl trwy gael awyr iach (BERA, 2021). Yn bersonol, rydw i wedi gweld mwy o hapusrwydd gan ddisgyblion pan fyddant yn yr awyr agored, felly rydw i’n awgrymu yn lle cael yr asesiadau llesiant hyn yn unig o fewn yr ysgol, efallai y gallai’r ysgol geisio techneg o deithiau cerdded rheolaidd i'r parc lleol wrth drafod lles gyda disgybl. Mae hyn yn rhoi dull llai o bwysau o ran asesu lles.
Diweddglo
I grynhoi, mae amrywiaeth o gamau mae rhaid i ysgolion eu cymryd i sicrhau cynllun datblygu llwyddiannus a fydd yn sicrhau arferion a chanlyniadau effeithiol i'r disgyblion (Llywodraeth Cymru, 2022). Bydd heriau yn dod lan o ran monitro, rheoli amser a gweithio fel tîm eang i ddarparu'r canlyniadau gorau, fodd bynnag, rwyf wedi dysgu amrywiaeth o strategaethau y gellir eu defnyddio i reoli'r heriau hyn. O ran y flaenoriaeth benodol o fewn CDY, rwyf wedi dysgu bod cefnogi lles y dysgwyr yn chwarae rhan fawr yn natblygiad plentyn, er mwyn i’r disgyblion fyw bywyd hapus a llwyddiannus (GOV.UK, 2020). Dysgais am wahanol strategaethau ac ymyraethau sydd yn eu lle o fewn yr ysgol i gefnogi'r dysgwyr, ac rwyf wedi darganfod strategaethau mwy eang o ganlyniad i waith ymchwil sy’n cysylltu â theori. Bydd y gwaith ymchwil yma yn rhoi dylanwad mawr yn fy ymarfer yn y dyfodol, gan fy mod i wedi datblygu dealltwriaeth ar sut i gydweithio fel tîm i gynllunio profiadau gorau i’r dysgwyr , yn ogystal â phwysigrwydd monitro eich ymarfer a disgyblion i gadarnhau profiadau amrywiol a manteisiol i les a datblygiad eich dysgwyr.

